لإمبراطورية لمغريبية الشريفة

لإمبراطورية لمغريبية الشريفة (ب لعربية المملكة المغربية الشريفة ؤلا الدولة المغربية الشريفة، ب لأمازيغية ⵜⴰⵎⵏⴽⴷⴰ ⵜⴰⵛⵉⵔⵉⴼⵉⵜ ⵏ ⵍⵎⵖⵔⵉⴱ، ب لفرانساوية Empire Chérifien) هوّ مصطلح تاريخي كيتّقصد بيه لمغريب، و كان مخدّم مابين لقرن 16 و لقرن 20، ف لعهود ديال السعديين و لعلويين،Bernard Marcel Peyrouton, Histoire générale du Maghreb: Algérie, Maroc, Tunisie, des origines à nos jours, Ed. A. Michel, 1966, p.107 لي كيعتابرو بلي أصولهوم شريفة (من النسل ديال محمد).

 تاريخ 
تال 1912، كانت لإمبراطورية الشريفة دولة عسكارية دينية ب حدود مامحدداش مزيان، و فيها ناس ب أعراق و أديان مختالفين. لإمبراطورية دخلات ل لفترة لعصرية بشكل تدريجي معا التغلغل ديال لإقتصاد الراسمالي ف لقرن 19، و التطويق لعسكاري د فرانسا و سپانيا، لي أدى ل السني ديال معاهدة لحماية من عند السلطان مولاي عبد لحفيض ف 30 مارس 1912 معا فرانسا، ف لوقت لي الريف ولى تحت السيطرة د الصبليون. لعاصمة ديال لإمبراطورية الشريفة كانت ف فاس، و تحولات من عهد لحماية ل الرباط.

هاد لمصطلح مات ليه لحوت ف اللخر ديال عهد لحماية، و تخدّم لمرة اللخرانية ف لجريدة الرسمية نمرة 2352 ف 22 نونبر 1957.. ف الجريدة نمرة 2353 و لي تبعوها تخدّم بلاصتو مصطلح "المملكة المغربية" Royaume du Maroc..

النضام السياسي ديال لمغريب تدارو فيها تبديلات و إصلاحات مورا لعهد د لإستعمار، بحيت ولا قرب ل لأنضيما لغربية ف الساس و التنضيم لمؤسساتي ديالو، شي لي عطا أول دستور د لمغريب ف 1962، و شكّل نضام ديال ملكية دستورية.Fougère, op.cit, 10 اللقب ديال لعاهل د لبلاد تا هوّ تبدل من سلطان ل ماليك.L'Afrique française: bulletin mensuel du Comité l'Afrique française et du Comité du Maroc (coll.), Volumes 66-67, 1957, p. 144 [1]

 مصادر 

تصنيف:تاريخ د لمغريب
تصنيف:سلالة لعلويين لفيلاليين لحاكمة
تصنيف:لفترة لعصرية لمبكرة ف لمغريب